E vreme de făcut bagajele

Câteva știri, scurt, ca să înțelegeți mai bine în ce punct se află România în acest moment:

Hai să le punem în context pe cele de mai sus și să facem un sumar. La fel, cu bumbi:

un rezumat găsiți aici, l-am scris aseară, la cald, pe facebook, dar reiau mai jos ideile principale

americanii nu au “îndemnat”, ci au transmis cât se poate de răspicat un mesaj țeapăn, anume că modificarea legilor justiției pune în pericol parteneriatul strategic cu SUA. Un fel de “băieți, rușii sunt lângă voi, fiți atenți”

Timmermans a explicat că UE se gândește serios să taie fondurile pentru țări precum Polonia, Ungaria și România, în care nu se respectă principiile statului de drept (printre care și independența justiției)

UE va lega fondurile europene de statul de drept, chit că știrea e “pe surse”, dar știm cu toții că nimic nu scapă pe surse dacă nu trebuie scăpat, mai ales la nivelul ăla

partea simpatică: în general, pentru decizii atât de grele, se cere vot în unanimitate, or trecerea deciziilor prin Comisia de la Veneția tocmai a debirocratizat procesul, așa că nici Budapesta, nici Varșovia, nici Bucureștiul nu mai au cum să fenteze tăierea banilor

ce înseamnă pentru România: înseamnă că e nașpa, că acest proiect tocmai ce-a anunțat înființarea “Europei cu două viteze“, un concept despre care se vorbește deja de vreun an, cu precădere după dezbaterile despre Brexit

în traducere: respecți regulile, prosperi alături de noi; nu respecți regulile, UE nu mai investește în tine, rămâi cu libera circulație, dar mori de foame, treaba ta cum te descurci. Până la urmă, e vorba de banii contribuabililor din Vest

“Comisia Europeană stă cu ochii pe voi” se traduce prin încă un motiv pentru Europa cu două viteze. Ne paște cel puțin un infringement și n-o să fie deloc amuzant

Ce se întâmplă în România. La fel, cu bumbi:

Dragnea și Tăriceanu încearcă o fentă: “Ce vreți, băi, americanilor? Vă cumpărăm rachetele Patriot, am alocat 2% din PIB pentru armată, am trimis militari în Irak și Afghanistan, acu’ lăsați-ne să furăm“

scuza e, chipurile, “abuzurile din Justiție” pe care ei or să le repare, asta venind de la un condamnat penal – cu încă un dosar pe rol – și de la un inculpat, ambii șefi de camere în Parlament

ca să înțelegeți și mai bine gravitatea situației, comunicatul Departamentului de Stat al SUA depășește orice tip de comunicare diplomatică; asta înseamnă că s-a îngroșat gluma și că băieții de la București nu înțeleg de vorbă bună

dacă vreți să facem o glumă proastă, e ca și când americanii vorbesc diplomateza, iar românii sunt conduși de un guvern plin de analfabeți funcționali – știu să citească, dar nu înțeleg ce vrea să zică emitentul. Acum, americanii le-au zis-o pe limba lor. Venind de la Departamentul de Stat, e ca și cum Trump ar fi zis pe gura lui: “băi, jos labele de pe Justiție“

singura “scuză” găsită de Dragnea & co. e replica aia comunistă cu “neamestecul străinilor în treburile interne” și, de aici, hop și aia cu “suntem un stat suveran“

Cum e cu suveranitatea:

(1) Suveranitatea naţională aparţine poporului român, care o exercită prin organele sale reprezentative, constituite prin alegeri libere, periodice şi corecte, precum şi prin referendum.

(2) Nici un grup şi nici o persoană nu pot exercita suveranitatea în nume propriu.

citatul de mai sus e din Constituția României, articolul 2. Dacă ne luăm după aliniatul 2 și coroborăm mizeriile pe care vor să le facă Dragnea cu legile justiției și modul în care au răspuns la avertismente, am putea la fel de bine să-i considerăm trădători

Dragnea și Tăriceanu asta fac, practic: exercită suveranitatea în nume propriu pentru a-și scăpa propriile funduri de pușcărie

la cum arată actualul context global, apartenența la UE și NATO, noțiunea de suveranitate e un pic depășită. Trăim într-o societate globală, depindem de o interconectare economică. Dacă-ți iei suveranitatea și ți-o bagi în fund, cum face Dragnea, pe hartă va scrie “Sărăcia”, nu “România”

ultimul lucru pe care ți-l dorești, în actualul context global, este să ieși din UE și NATO – dacă vreți un exemplu mai apropiat de casă, uitați-vă la Republica Moldova; acolo ne-am îndrepta

imbecilii de la guvernare au impresia că dacă le-a mers celor din Polonia, Ungaria și Turcia, țări de enșpe ori mai dezvoltate ca România, s-ar putea să le meargă și lor

să nu vă mirați dacă indivizii din PSD+ALDE or să iasă la înaintare cu “nu noi avem nevoie de NATO și UE, ci ei au nevoie de noi“, realitatea e taman pe dos; încă o dată, uitați-vă la Republica Moldova

Știu că sună panicard, dar e vreme de făcut bagajele. Toate cele de mai sus se întâmplă dintr-un singur motiv: salvarea lui Dragnea și a celorlalți penali. Și indivizii ăștia chiar sunt în stare să ne scoată din UE și NATO doar ca să-și salveze pieile.

Bănuiala mea e că nu vor da înapoi deloc, ba dimpotrivă, vor tura motoarele propagandei și mai mult. O vor ține langa cu suveranitatea și alt bla bla pentru că ei sunt, efectiv, analfabeți funcționali. Până nu va zbura Dragnea din fruntea PSD, nu se vor liniști lucrurile.

Încă o chestie și gata: poporul nu înțelege exact cu ce ne-au ajutat UE și NATO, românii au trăit cu impresia că odată integrați, România devine Germania pocnind din degete.

Discursul ăsta cu “colonia” și “suveranitatea” va crește și mai mult sentimentul antieuropean și antiamerican, mai ales în rândul dezamăgiților, care nu-s conștienți că din cauza politicienilor n-am evoluat pe cât de repede și-ar fi dorit ei.

Singurul lucru pe care-l văd la orizont e încă o serie de populisme de la guvern și o economie care se va duce-n cap tot mai mult, pe măsură ce vor veni o serie de penalizări de la UE, încă un val de emigrări, mai mulți posibili investitori vor alege alte țări, posibil ca unii deja existenți să-și restrângă afacerile etc.

Pe scurt: suntem în găleată.